ན་གྱི་
འཁོར་ལོ་བརྙེངས་བྲག་གདོང་ལྔས་བཏེག་པའི་ཁྲི་འཕང་ལས་གཡོ་བ་མེད་ཅིང་།
མཁྱེན་བརྩེ་ནུས་པའི་འཕྲིན་ལས་ཀྱི་འོད་སྟོང་འགྲོ་བ་ཀུན་གྱི་ཅོད་པན་དུ་འབར་
བཞིན་པ་ནས། བཀའ་ཤོག་རིན་པོ་ཆེ་གནང་སྐྱེས་དང་བཅས་བསྩལ་བ་སྤྱི་བོར་
ཕེབས་པས་བསྟན་འགྲོ་སྤྱི་དང་བྱེ་བྲག་ཏུ་བཀའ་དྲིན་མཚུངས་ཟླས་དབེན་ཅིང་།
འདིར་ཕྲན་བུ་གང་གི་ཐུགས་རྗེའི་གྲིབ་བསིལ་ལས་ལྔ་ལམ་དུ་མ་གྱུར་ཙམ་ལགས།
མཚམས་ཞུ། དོན་ཡོད་ན་འདིར་འགོད། ། སླད་ནས་རྣམ་པ་ཀུན་ཏུ་ཡེ་ཤེས་ཀྱི་
སྐྱབས་རོལ་ནས་འདོར་མེད་ངོས། བཀའ་སྩལ་བསླབ་སྟོན་གངྒའི་རྒྱན་བཞིན་མཁྱེན་
ལགས། ཞུ་ཡིག་འདེགས་མཚོན་ཙམ་དུ་ལྷ་རྫས་གངས་རིའི་མདངས་ལྡན་གྱིས་བཏེག་
སྟེ། དཀར་ཆོས་ལ་དགེ་སློང་དབང་ཕྱུག་ཆོས་བཟང་གིས་ཕུལ་བའི་ཞུ་ཡིག་ཅེས་
སོགས་ཕལ་ཆེར་གོང་དང་ཆ་མཚུངས་བྱེད་དོ། །གསུམ་པ་ནི། སྐྱབས་གནས་དམ་པ་
ཆོས་ཀྱི་རྗེ་རིན་པོ་ཆེའི་ཞེས་པ་ལྟ་བུ་བསྔགས་བརྗོད་མཚན་སྨོས་ཅི་རིགས་བརྗོད་པའི་
མཐར་ཞབས་དྲུང་དུ། ཞུ་བ་འོག་ཏུ་ཆུག་ཙམ་ནས། དེང་གི་དུས་སྐུ་གསུང་ཐུགས་རྡོ་
རྗེའི་རང་བཞིན་མཆོག་ཏུ་བརྟན་ཅིང་། སྐྱེ་འགྲོ་སྨིན་གྲོལ་གྱི་ལམ་བཟང་པོར་འགོད་
པའི་འཁོར་ལོ་གསུམ་གྱི་འཕྲིན་ལས་ཡར་ངོའི་ཟླ་ཞལ་ལྟར་འཕེལ་བའི་ངང་ནས།
༧བཀའ་ཐམ་ཪིན་པོ་ཆེ་གནང་རྟེན་དང་བཅས་ཕེབས་པ་བཀའ་དྲིན་བླ་ལྷག་ཏུ་ཚེ།
འདིར་ཕྲན་ཆུང་འབྱུང་བ་ཆ་སྙོམས་ཤིང་དམ་པའི་རྣམ་ཐར་ཡིད་ནས་འདོར་མེད་
ཁུལ་དུ་གནས་ལགས། མཚམས་ཞུས་ནས་དོན་འགོད། སླད་ཆར་ཐུགས་རྗེ་དང་ཡེ་
ཤེས་ཀྱི་གཟིགས་པ་ཆེན་པོ་ནས་ནམ་ཡང་མི་འདོར་ངོས། བཀའ་མཆིད་བསླབ་སྟོན་
མཐོ་རིས་ཀླུང་བཞིན་མཁྱཻན་ལགས། ཞུ་ཡིག་འདེགས་བྱེད་ཙམ་ལ་རྒྱ་ཞུས་ཚེས་ལ་
117

ཕུལ་བའི་ཞུ་ཡིག་ཅེས་འབེབས་སོ། །བཞི་པ་ནི། མདོ་རྒྱུད་ཀུན་ལ་ཐོགས་མེད་སྨྲ་
བའི་དབང་ཕྱུག་དམ་པ་རིན་པོ་ཆེའི་ཞེས་པ་ལྟ་བུ་མཚན་གྱི་བསྔགས་པ་གང་རུང་
བརྗོད་མཐར་དྲུང་དུ། འབེབས་སོར་དྲུག་ནས་ཞུ་བ་ཐད་འདྲོངས་ནས་འགོད།
དེང་དུས་སྐུ་རིན་པོ་ཆེ་ཉིན་མོར་བྱེད་པའི་དཀྱིལ་འཁོར་རབ་ཏུ་གསལ་ཞིང་ ། ཆོས་
ཕུང་བརྒྱད་ཁྲིའི་ལེགས་བཤད་ཀྱི་འོད་སྣང་སྟོང་དུ་འབར་བས་ཐུབ་བསྟན་ཨུཏྤ་ལའི་
ཚལ་ཀུན་འབུམ་ཕྲག་ཏུ་བཞད་པའི་ངང་ནས་བཀའ་ཐཾ་རིན་པོ་ཆེ་གནང་རྟེན་དང་
བཅས་ཕེབས་པ་བཀའ་དྲིན་གྱི་དཔལ་དུ་ཆེ། འདིར་ཡང་འདུ་བ་སྙོམས་ལྡན་ཁུལ་དུ་
མཆིས་ལགས། མཚམས་གསོལ་ནས་དོན་འགོད། སླད་ཆར་ལེགས་པར་བཤད་པའི་
ཟབ་ཆོས་ཀྱི་བསླབ་སྟོན་ཕེབས་འོས་འབབ་ལྡན་རྒྱུན་བཞིན་མཁྱེན་ལགས། ཞུ་ཡིག་
རྟེན་ཙམ་ལ་རྒྱ་ལྡན་བཅས་ཚེས་ལ་ཕུལ་བའི་ཞུ་ཡིག །ཅེས་ཞུ་ཡིག་ཕབ་ཙམ་མོ། །ལྔ་
པ་ནི། གནས་བརྟན་འདུལ་བ་འཛིན་པ་བསྟན་པའི་གསལ་བྱེད་ཅེས་པ་ལྟ་བུའི་
མཚན་སྨོས་བསྔགས་པའི་མཐར་རིན་པོ་ཆེར་འབེབས་སོར་ལྔ་ནས། ཞུ་བ་འོག་ཏུ་མ་
ཆུག་ཙམ་ནས། དེང་ཡང་ཚོགས་གཉིས་ཀྱི་ཆུ་གཏེར་ལས་འོངས་པའི་སྐུའི་ཟླ་ཞལ་
ལྷག་པར་གསལ་ཞིང་ ཐོས་བསམ་ལུང་ རིགས་ཀྱི་འོད་བརྒྱ་འབར་ བཞིན་པ་ནས།
གསུང་ཤོག་རྟེན་གནང་བཅས་ཕེབས་པས་བཀའ་དྲིན་ཆེ། འདིར་ཡང་ལུས་ཚོ་སྙོམས་
ལྡན་ཁུལ་དུ་གནས་ལགས། ཆེད་ཞུས་ནས་དོན་འབྲས་འགོད། སླད་ནས་ཐུགས་ཉེ་
རྡོ་རྗེ་ཕ་ལམ་གྱི་དྲ་བ་ཆད་མེད་ངོས་ཕེབས་ཚོགས་པུཀྵའི་རྒྱུན་བཞིན་ཞུ་ཞུ།
མེད་ཅིང་ཞུ་ཐོ་རྟེན་དང་བཅས་ཆོས་ལ་ཕུལ་བའི་ཞུ་ཐོ། ཞེས་ཞུའོ་ཕབ་ཙམ་མོ། །
དྲུག་པ་ནི། དངོས་མིང་བསྔགས་པ་གང་ཡང་མེད་པར་ལགས། ཞེས་སྨོས་ངོས།
རྒྱ་ཞུས་
འབེབས་སོར་གསུམ་གསེག་འགྲོས་ནས་ཆེད་འབུལ། དེང་ཡང་དགེ་ལེགས་རྒྱ་མཚོའི་
མངལ་ཁུར་ལས་བལྟམས་པའི་སྐུ་འཚོ་དེ་བ་ད་རུའི་ལྗོན་པ་མཆོག་ཏུ་རྒྱས་ཤིང་། ཞི་
ལྷག་ཏིང་འཛིན་གྱི་འབྲས་བུ་གཡུར་དུ་ཟ་བ་ནས་གསུང་བྲིས་རྟེན་གནང་བཅས་
ཕེབས་པས་སྤྲོ། འདིར་ངོས་ཀྱང་འདུ་ཕུང་དུས་འཛིན་རྐྱེན་གྱིས་མ་རེག་ཙམ་དུ་
གནས། སླད་ནས་ཉེར་ལེན་གྱི་འཕྲོད་བཞེས་སེང་མེད་ནས། སྙིང་པོའི་དོན་གྱི་
118

གསུང་འོས་རིམ་ཡོད་འཚལ། རྟེན་ལྷ་རྫས་དང་བཅས་ཚེས་ལ་ཕུལ་ཞེས་ཕུལ་ཕབ་
ཙམ་བྱའོ། །བདུན་པ་ནི། དགེ་བའི་བཤེས་གཉེན་ཆེན་པོའི་ཞེས་པ་ལྟ་བུའི་དངོས་
མིང་སྙན་སྡེབས་ཀྱི་མཐར་ཕྱག་ཏུ་ཞེས་པའི་ཡིག་མཇུག་བསྒྱུར། འོག་མའི་འཕྲེང་
སླད་
ཐོག་གསེག་འགྲོས་ཆེ་ཙམ་ནས། ཕུལ་དོན་དེང་ཡང་སྐུ་འཚོ་གཉིས་འཐུང་དབང་
པོའི་ལུས་ སྟོབས་ལྷག་ པར་ རྒྱས་ཤིང༌་། ཚུལ་ཁྲིམས་བསླབ་ གསུམ་ གྱི་ མྱོས་ བུམ་
གཟེངས་ སུ་མཐོ་བ་ ནས་ ཕྱག་བྲིས་རྟེན་ལྡན་འབྱོཪ་པས་ཡིད་ཀྱི་ གསོས་སུ་གྱུར།
འདིར་ཡང་འཚེ་བ་མེད་ངོས་ཐོས་བསམ་གྱི་འཇུག་པ་མི་དམན་ཙམ་དུ་མཆིས།
ནས་རྣམ་པར་དགེ་བའི་མོལ་མཆིད་རིམ་ཡོད་འཚལ། རྟེན་དང་བཅས་ཚེས་ལ་ཕུལ་
ཞེས་ཐད་བྲིས་སོ། །བརྒྱད་པ་ནི། དགེ་སློང་དབང་ཕྱུག་ཆོས་བཟང༌། དེང་ལེགས་
བྱས་སྐུ་འཚོའི་ཆུ་སྐྱེས་མཆོག་ཏུ་རྒྱས་ཤིང་། མཛད་བཟང་འདབ་བརྒྱའི་འཕྲེང་བ་
ཕང་ཕུང་དུ་རྒོད་བཞིན་པ་ནས་ཞེས་དངོས་མིང་ལ་ཞེས་ཅུང་ཟད་བཏགས་
་པའི་
བཀའ་མི་བཅག་གི་ཐད་བྲིས་ནས། རི་མོ་རྟེན་ལྡན་འབྱོར་པས་ལེགས་ཚོགས་ཆེ།
འདི་ནའང་འདུ་བའི་འཕེལ་འཁྲུག་ཆ་སྙོམས་ནས། ཆོས་ལྗོན་གྱི་བགྱི་བ་ལྷོད་མེད་
ཁུལ་དུ་གནས། སླད་ཆར་རིང་མིན་གྱི་འཕྲོས་འོས་རིམ་ཡོད་མཛོད། རྟེན་དང་
བཅས་ཚེས་ལ་ཞེས་པ་ལྟ་བུའོ། །དགུ་པ་ནི། དགེ་སློང་དབང་ཕྱུག་ཆོས་བཟང་དེང་
འཚོ་བཀོ་བི་དྷ་རའི་ལྗོན་པ་ལྷུན་ཆགས་ཤིང༌། ཁྱབ་ཆ་ཡར་ལྡན་ནས་ཞེས་དངོས་མིང་
ལ་ཞེས་ཕྲན་བུ་དང་མཛད་མཛོད་སྦྱོར་བ་ལས། ཐད་བྲིས་དཀྱུས་མ་ནས། ཡི་གེ་རྟེན་
ལྡན་འབྱོར་པས་ལེགས། འདིར་ཡང་སྒྱུ་ལུས་བདེ་ལྡན་ངོས། རྣམ་དཀར་གྱི་བྱ་བར་
བརྩོན་ཁུལ་དུ་གནས། སླད་མར་ཉེ་བའི་མོལ་འོས་ཆུ་རྒྱུན་ལྟར་མཛོད། རྟེན་དང་
བཅས་ཚེས་ལ། ཞེས་པ་ལྟ་བུའོ། །བཅུ་པ་ནི། དགེ་སློང་ཆོས་བཟང་པ་ཟོལ་བྲལ་ས་
ཟླའི་དབང་པོ་ལྟར་བཟང་ཞིང་། བག་ཡོད་ཁྲིམས་མཐུན་གྱི་འོད་སྣང་གསལ་བ་ནས་
ཞེས་ཐད་བྲིས་མིང་སྨོས་ཀྱི་དཀྱུས་འགྲེ་ནས། ཡི་གེ་རྟེན་ལྡན་འབྱོར་པས་ལེགས་ཤང་
སྤོ། འདི་ནའང་འཚོ་བ་ཤིང་བདེ་གསལ་གྱི་འོས་མི་དམན་པར་གནས། སླད་ནས་
བསྲིངས་ངོས་སིནྡྷུའི་ཀླུང་ལྟར་གྱིས། རྟེན་དང་བཅས་ཚེས་ལ། ཞེས་པ་ལྟ་བུའོ། །
119

གཉིས་པ་འཇིག་རྟེན་ལུགས་ཀྱི་དབང་དུ་བྱས་པ་ལ་ཡང་དཔེར་བརྗོད་ཀྱི་རིམ་
པ་བཅུ་ལས་དང་པོ་ནི། དཔལ་གནམ་སའི་དབང་ཕྱུག་ཆོས་བཞིན་སྐྱོང་བ་ཆེན་པོའི་
ཞབས་རྟེན་པད་མོ་དམ་པ་མཆོག་གི་དྲུང་དུ། གུས་པ་ཆེན་པོས་ཕྱག་དང་བཅས་ཏེ་ཞུ་
བ། དེང་གི་དུས་ནའང་ལེགས་བྱས་ཀྱི་བགོ་སྐལ་མཐའ་དག་གཅིག་ཏུ་འཕྱུར་བའི་
གཟུགས་སྐུའི་སྣང་བརྙན་གཞོམ་གཞིག་མི་མངའ་བར་འཇིག་རྟེན་ཆེ་དགུའི་ཅོད་པན་
གྱིས་བཏེག་པའི་ཁྲི་འཕངས་མཐོན་པོ་ལས་གཡོ་བ་མེད་ཅིང་། ཁྲིམས་གཉིས་ཉི་ཟླའི་
འོད་སྟོང་སྲིད་རྩེར་འཕགས་པས་ས་གསུམ་རྫོགས་ལྡན་གྱི་སྣང་བས་ཁྱབ་བཞིན་པ་ནི།
འཛམ་གླིང་ཆེ་དགུའི་དཔལ་ཡོན་བླ་ལྷག་ཏུ་གྱུར་པས་བཀའ་དྲིན་མཆོག་ཏུ་ཆེ། །
འདིར་ཕྲན་ཆུང་ཡང་གང་གི་བཀའ་དྲིན་གྱིས་བདེ་བར་འཚོ་ལགས། མཚམས་ཀྱི་ཞུ་
མཆིད་ཅེས་དོན་འབྲས་དོན་འགོད། སླད་ཆར་བརྩེ་བ་ཆེན་པོའི་དབྱིངས་ནས་ནམ་
ཡང་མི་འདོར་ངོས། །བཀའ་སྩལ་བསླབ་སྟོན་གསེར་ལྡན་རྒྱུན་བཞིན་མཁྱེན་ལགས།
ཞུ་ཡིག་འདེགས་མཚོན་ཙམ་དུ་ལྷ་རྫས་ཙ་ཀྲའི་རྟགས་ཅན་གྱིས་བཏེག་སྟེ་ཚེས་བཟང་
པོར། དགེ་སློང་དབང་ཕྱུག་ཆོས་བཟང་གི་ཕུལ་བའི་ཞུ་ཡིག་ཅེ་ས་ཞུ་ཡིག་འབེབས་སོ།
གཉིས་པ་ནི། ས་དབང་དམ་པ་མཆོག་གི་ཞབས་པད་རིན་པོ་ཆེའི་དྲུང་དུ། གུས་པས་
ཞུ་བ། དེང་ཡང་ལེགས་བྱས་ཀྱི་དོག་པ་ཡོངས་སུ་འཕྱུར་བའི་སྐུའི་སྣང་བརྙན་རྡོ་རྗེའི་
ཁྲི་འཕངས་ལས་གཡོ་བ་མེད་པར་རྒྱལ་ཐབས་བདེ་ལེགས་ཀྱི་སྒོ་འཕར་བརྒྱ་ཕྲག་ཏུ་
འབྱེད་བཞིན་པ་ནི་བཀའ་དྲིན་བླ་ལྷག་ཏུ་ཆེ། འདིར་ཕྲན་བུ་ཡང་ལུས་འཚོ་ཟུག་རྔུས་
མ་གཙེས་ཙམ་དུ་ལགས། མཚམས་ཞུས་དོན་འགོད། སླད་ནས་བརྩེ་དབྱིངས་དམ་
པའི་ལྕགས་ཀྱུས་མི་གཏོང་པ་ནས། བཀའ་སྩལ་བསླབ་སྟོན་ཉི་ཟླའི་བགྲོད་པ་ལྟར་
མཁྱེན་ལགས། ཞུ་ཡིག་འདེགས་རྟེན་ཙམ་ལ་རྒྱ་ཞུས་ཚེས་ལ། དགེ་ཚུལ་བློ་བཟང་ཚེ་
རིང་ནས་ཕུལ་བའི་ཞུ་ཡིག་ཅེས་ཞུ་ཡིག་འབེབས་སོ། །གསུམ་པ་ནི། སྡེ་སྲིད་རིན་པོ་
ཆེམཆོག་གི་དྲུང་དུ། ཞུ་བ་དེང་དགེ་ལེགས་ཆུ་གཏེར་ཆེན་པོའི་འཇིང་ཟབ་ལས་
བསྐྲུན་པའི་སྐུ་རིན་པོ་ཆེ་བཅུ་དྲུག་ཆ་ལྡན་གྱི་དཀྱིལ་འཁོར་འཁོར་ལོ་རྒོལ་ངན་དལ་
འབབ་འཛིན་པས་རྒྱངས་སྲིངས་ཤིང་ལུགས་ཟུང་མཁྱེན་པའི་འོད་བརྒྱ་འབར་བཞིན་
120

པ་ནི་བཀའ་དྲིན་ལྷག་པར་ཆེ། འདིར་ཕྲན་ཆུང་ཡང་མཆོག་གསུམ་དམ་པའི་ཐུགས་
རྗེས་འཚེ་བ་མ་མཆིས་ཙམ་དུ་གནས་ལགས། མཚམས་ཞུས་ཞེས་དོན་འགོད། སླད་
དུའང་དགོངས་ཁྱིམ་དམ་པ་མཆོག་ནས་མི་འདོར་ངོས། བཀའ་གནང་བསླབ་སྟོན་
ཚངས་པའི་རལ་ཀླུང་ལྟར་མཁྱེན་ལགས། ཞུ་ཡིག་འདེགས་རྟེན་ཙམ་ལ་རྒྱ་ཞུས།
ཚེས་ལ་ཕུལ་བའི་ཞུ་ཡིག་ཅེས་ཞུ་ཡིག་འབེབས་སོ། །བཞི་པ་ནི། སྡེ་པ་རིན་པོ་ཆེ་
མཁྱེན་ལྡན་མཆོག་གི་དྲུང་དུ། ཞུ་བ་དེང་གི་དུས་ཚོགས་གཉིས་འོ་མཚོ་གསར་པའི་
མཛེས་སྐུ་རྙོག་པ་དང་བྲལ་ཞིང་། གཙུག་ལག་བྱེ་བའི་རླབས་འཕྲེང་ཕྱོགས་དུས་ཀུན་
ཏུ་གཡོ་བཞིན་པར་བཞུགས་པའི་སྙན་པ་ཐོས་འཛིན་གྱི་བདུད་རྩིར་གྱུར་པས་བཀའ་
དྲིན་མཆོག་ཏུ་ཆེ། འདིར་ཕྲན་བུ་ཡང་ལུས་ཀྱི་ཆུ་སྐྱེས་དང། སྣང་སེམས་ཀྱི་བུང་བ་
མབྲལ་ཙམ་དུ་ལགས། མཚམས་གསོལ་ཞེས་དོན་འགོད། སླད་ཆར་དགོངས་ཁྱིམ་
ནས་འདོར་མེད་ངོས་ཕེབས་འོས་བསླབ་སྟོན་དལ་འགྲོའི་རྒྱུན་བཞིན་མཁྱེན་ལགས།
ཞུ་ཡིག་རྟེན་ཙམ་ལ་རྒྱ་ལྡན་བཅས་ཚེས་ལ་ཕུལ་བའི་ཞུ་ཡིག་ཅེས་ཞུ་ཡིག་འབེབས་
སོ། །ལྔ་པ་ནི། མཁྱེན་དབང་མཆོག་རིན་པོ་ཆེར་ཞུ་བ། དེང་སྐུ་འཚོ་ས་སྲུང་གཉིས་
འཐུང་གི་དབང་པོ་ལྷག་པར་རྒྱས་ཤིང་། སྙིང་སྟོབས་འབོང་རྐྱེན་སྣ་ཞགས་རིང་པོས་
ཕྱོགས་གཞན་ཟིལ་ གྱིས་ གནོན་ བཞིན་ པའི་ གྲགས་སྙན་ ཐོས་པས་བཀའ་དྲིན་ཆེ།
འདིར་ཡང་གསར་འཚེ་མེད་པས་སྙོམས་ལྡན་ཁུལ་དུ་མཆིས་ལགས། ཆེད་ཞུས་ནས་
དོན་འགོད། སླད་ཆར་ཐུགས་ཉེ་འདོར་མེད་ནས། ཕེབས་འོས་ཚོགས་ཀྱང་སི་ཏའི་
འགྲོས་བཞིན་ཞུ་ཞུ། ཞུ་ཡིག་རྟེན་དང་བཅས་ཚེས་ལ་ཕུལ་བའི་ཞུ་ཤོག་ཅེས་ཞུ་ཤོག་
ཕབ་ཙམ་མོ། །དྲུག་པ་ནི། ལགས་ཆེད་འབུལ། དེང་ལེགས་བྱས་སྐུ་འཚོའི་རི་
དབང་མཆོག་ཏུ་བརྟན་ཅིང་། ལུགས་བཟང་སྦྱོར་ལྡན་གྱི་བ་གམ་མངོན་པར་བཀྲ་བ་
ནི་བཀའ་དྲིན་ཆེ། འདིར་ཡང་འདུ་བ་སྙོམས་ལྡན་ཁུལ་དུ་གནས། ཆེད་གསོལ་ཞེས་
དོན་འགོད། སླད་ནས་གསུང་འོས་རི་མ་ཡོད་འཚལ། རྟེན་དང་བཅས་ཚེས་ལ་ཕུལ་
ཞེས་ཕུལ་ཕབ་ཙམ་མོ། །བདུན་པ་ནི། གྲོགས་མཆོག་དམ་པའི་ཕྱག་ཏུ་ཕུལ་དོན།
དེང་སྐུ་འཚོའི་ཟླ་སྣང་ལྷག་པར་གསལ་ཞིང་། མཛད་བཟང་ཡར་ལྡན་དུ་ཡོད་ལགས་
121

སམ། འདིར་ཡང་འདུ་ཕུང་བྲོ་འཚལ་གྱིས་མ་གོས་ཙམ་དུ་གནས། སྐབས་ཀྱི་དོན་
འབྲས་ཞེས་དོན་འགོད། སླད་ནས་ཉེ་བའི་ལམ་བཟང་ཆད་མེད་ཀྱིས་འཕྲོས་འོས་
གང་གཱའི་རྒྱུན་ལྟར་མཛོད། རྟེན་དང་བཅས་ཚེས་ལ་ཕུལ་ཞེས། ཕུལ་ཐད་བྲིས་
སོ། །བརྒྱད་པ་ནི། སྡེ་པ་བསོད་ནམས་དར་རྒྱས་དེང་སྐུ་ཁམས་ཙན་ད་ནའི་རྐང་
འཐུང་ལྷག་པར་རྒྱས་ཤིང་། ལུགས་གཉིས་མཁྱེན་དཔྱོད་ཀྱི་དྲི་བསུང་འཐུལ་བཞིན་
པ་ནས་རི་མོ་མཛད་པ་འབྱོར་པས་ལེགས་ཚོགས་ཆེ། འདི་ནའང་སྒྱུ་ལུས་སྙོམ་ལྡན་
ངོས་གང་སྤྱིའི་བགྱི་འོས་ལྷོད་མེད་ཁུལ་དུ་གནས། སྐབས་དོན་ཞེས་དོན་འགོད།
སླད་ཆར་རིང་མིན་གྱི་མོལ་འོས་རིམ་ཡོད་མཛོད། རྟེན་དང་བཅས་ཚེས་ལ་ཞེས་པ་ལྟ་
བུའོ། །དགུ་པ་ནི། ཞལ་ངོ་ཚེ་བརྟན་ལྷུན་གྲུབ་ལུས་འཚོ་ས་ཟླའི་དངོས་པོ་ལྟར་
བཟང་ངོས་ནས། ཡི་གེ་མཛད་པ་འབྱོར་པས་ལེགས། འདིར་ཡང་གཟུགས་གཞི་
བདེ་ངོས། བགྱི་འོས་སྔར་རྒྱུན་ལྟར་གནས། ཆེད་ཀྱི་དོན་འབྲས་འགོད། སླད་ནས་
གླེང་འོས་རིམ་ཡོད་འཚལ། རྟེན་དང་བཅས་ཚེས་ལ་ཞེས་པ་ལྟ་བུའོ། །བཅུ་པ་ནི།
དངོས་གྲུབ་རབ་བརྟན་པ་སྒྱུ་ལུས་མདའ་ལྟར་བདེ་ཞིང་། ཁྲིམས་མཐུན་གྱི་བགྱི་བ་
ལྷོད་མེད་ནས་ཡི་གེ་རྟེན་ལྡན་འབྱོར་པས་གློ་བ་དགའ། འདི་ནའང་གསར་འཚེས་
དབེན་ངོས། ལྷག་བསམ་ཀུནྡའི་རྗེས་འགྲོར་མཆིས། ཆེད་དོན་ཁྱོད་རང་གི་ངག་
འགྲོས་དག་ཁུངས་དང་འབྲེལ་ཕྱིན་དེ་བཞིན་ཡོད་འགྲོ་བས་བློ་ངེས་དང༌།
སླད་ནས་
ཀྱང་སྲིང་འོས་རིམ་ལྡན་དུ་གྱིས། རྟེན་དང་བཅས་ཚེས་ལ་བྲིས་ཞེས་པ་ལྟ་བུའོ། །
གསུམ་པ་ཁ་ཡིག་དང་ཧུང་ལའི་རྒྱ་སྡེམས་བྱེད་ཚུལ་ནི། གཞུང་འདི་ཉིད་གང་ལས་
བཏུ་བའི་ཕྱི་མོ་ཡིག་བསྐུར་རྣམ་གཞག་བཙོ་མ་གསེར་གྱི་རྣ་རྒྱན་སོགས་སུ་ཤེས་པར་
བྱའོ། །ཞེས་པ་འདི་ཡང་སྔ་མ་ནས་བསྔགས་འོས་དུ་མའི་མཛོད་འཛིན་ཚོང་དཔོན་
དཔལ་འབྱོར་ཕུན་ཚོགས་ཀྱིས་བསྐུལ་བ་ལྟར། ‘དགེ་སློང་དྷརྨབྷ་དྲས་བ